S-292/2009

Mál þetta, sem þingfest var 18. júní sl. og dómtekið 22. júní sl., var höfðað með ákæru lögreglustjórans á Hvolsvelli, dagsettri 25. maí 2009, á hendur R-kk-þgf G-kk-þgf, kt. 000000-0000, Svínhaga, 851 Hellu,

„fyrir hegningarlagabrot gagnvart G-x-x G. K-kk-þgf, kennitala 000000-0000, vopnalagabrot og brot gegn lögreglulögum, svo sem hér nánar greinir:

1.

Hótanir, sem fallnar voru til þess að vekja hjá G-x-x ótta um líf hans og heilbrigði, með því að hafa:

Hinn 19. ágúst 2008, sent G-x-x G. K-kk-þgf bréf með eftirfarandi texta:

”G-x-x, ef þér er annt um líf og heilsu kondu þér þá burt úr helluþorpi! Frændur og vinir R-kk-ef.”

Hinn 21. ágúst 2008, hótað syni sínum B-kk-þgf R-kk-þgf, kt. 000000-0000, að skjóta G-x-x G. K-kk-þf með fjárbyssu sem ákærði R-kk-nf hafði meðferðis í bifreiðinni VV-207, sbr. ákæruliður 2.

Telst þetta varða við 233. gr. almennra hegningarlaga nr. 19/1940, sbr. 125. gr. laga nr. 82/1998.

2.

Vopnalagabrot, með því að hafa, hinn 21. ágúst 2008, geymt skotvopn af gerðinni PAV fjárbyssa, eintaksnúmer 36183, cal. 22, og skotfæri af gerðinni Remington, 12 gage 76 mm og Federal, 22. LR, í ólæstum hirslum og óaðskilið í hanskahólfi bifreiðarinnar VV-207, farþegasæti bifreiðarinnar og í buxnavasa og að hafa borið vopnið á sér á almannafæri.

2.1

Hinn 21. ágúst 2008, geymt skotvopn af gerðinni Marlin, eintaksnúmer 95669631, cal. 22, módel 925 ásamt tveimur magasínum, einhleypu af gerðinni Baikal, eintaksnúmer 03043514, tvíhleypu af gerðinni BRNO, eintaksnúmer 3-000000-000063 og skothylkjabelti og haglaskot, óaðskilin og eigi í læstum hirslum í koju og á snaga í forstofu í kofa í Varmadal við Hellu í Rangárvallasýslu og án þess að geyma vopnin í sérútbúnum vopnaskáp sem samþykktur væri af lögreglustjóra.

Telst þetta varða við 23., 30. og 36. gr. vopnalaga nr. 16/1998 og 1. 2. og 5. mgr. 33. gr., sbr. 59. gr. reglugerðar um skotvopn, skotfæri o.fl. nr. 787/1998.

3.

Brot gegn lögreglulögum,

með því að hafa þann 21. ágúst 2008, ekki hlýtt fyrirmælum lögreglu við verslun Olís á Hellu í Rangárvallasýslu, með þeim afleiðingum að lögregla þurfti að beita úðavopni gegn ákærða.

Telst þetta varða við 19. gr. lögreglulaga nr. 90/1996.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði kom fyrir dóminn við þingfestingu málsins og játaði greiðlega þær sakargiftir sem greindar eru í öllum ákæruliðum. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða, sem óskaði ekki eftir skipuðum verjanda, hafði verið gefinn kostur á að tjá sig um lagaatriði og ákvörðun refsingar. Ákærði krafðist vægustu refsingar. Er játning ákærða í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt sakavottorði sem liggur frammi í málinu hefur ákærða ekki verið gerð refsing áður.

Refsing ákærða er ákveðin fangelsi í tvo mánuði. Með vísan til þess að ákærði játaði brot sín greiðlega, bæði fyrir lögreglu og dóminum, og þess að honum hefur ekki verið gerð refsing áður, þykir rétt að skilorðsbinda refsinguna og skal hún falla niður að liðnum þremur árum, haldi ákærði almennt skilorð 57. gr. almennra hegningarlaga.

Samkvæmt yfirliti um sakarkostnað er kostnaður vegna töku blóðsýnis og alkóhólrannsóknar 66.000 krónur. Ákærði hefur ekki verði sakfelldur fyrir háttsemi tengda ölvun og verður hann ekki dæmdur til að greiða þann kostnað.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, R-kk-nf G-kk-nf, sæti fangelsi í tvo mánuði en fresta skal fullnustu refsingarinnar og skal hún niður falla að liðnum þremur árum haldi ákærði almennt skilorð 57. gr. almennra hegningarlaga nr. 19/1940.

Á-kvk-nf G-kvk-nf.